Държавен вестник, бр. 75, 2017 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  75
МИНИСТЕРСТВО  
НА ВЪТРЕШНИТЕ РАБОТИ
ИНСТРУКЦИЯ № 8121з-1161  
от 5 септември 2017 г.
за организацията и реда за осъществяване 
на конвойната дейност в Министерството на 
вътрешните работи
Г л а в а  п ъ р в а
ОБЩИ ПОЛОЖЕНИЯ
Чл. 1. С тази инструкция се уреждат ор-
ганизацията и редът за осъществяване на 
конвойната дейност в Министерството на 
вътрешните работи (МВР).
Чл. 2. Конвоирането е принудително отвеж-
дане на едно или повече лица по определено 
направление от конвоен наряд.
Чл. 3. (1) В зависимост от начина за осъ-
ществяване конвоирането се извършва:
1. етапно – чрез предаване на конвоираните 
лица между конвойни наряди по маршрута 
за конвоиране; при него на конвойния наряд 
могат допълнително да се предават лица за 
конвоиране, когато маршрутът им за конво-
иране съвпада с първоначално планирания;
2. директно – когато лицата се конвоират 
между териториалните звена от един и същ 
наряд независимо от смяната на превозното 
средство. 
(2) Директно се конвоират следните лица:
1. за които има данни, че са извършили 
умишлено престъпление, представляващо 
особено тежък случай; 
2. ръководители или участници в органи-
зирана престъпна група; 
3. за които има достатъчно данни, че кон-
воирането им може да бъде осуетено; 
4. бременни жени; 
5. майки с деца; 
6. групи, по-големи от 15 души;
7. задържани по реда на чл. 72, ал. 1, т. 3 
от Закона за Министерството на вътрешните 
работи (ЗМВР);
8. когато срокът за конвоирането им не 
позволява същото да се извърши етапно или 
чрез етапно конвоиране значително ще се 
увеличи пътят на конвоя.
(3) На конвойните наряди могат да се 
възлагат и задачи за двупосочно конвоиране, 
когато пътуването в двете посоки е с обща 
продължителност до 8 часа.
(4) В случаите на ал. 1 и 3 при необходимост 
нарядът се допълва със сили от структурите 
на МВР, които са заявили конвоирането.
(5) Заявките за осъществяване на конвоира-
не, двупосочен конвой, оказване съдействие 
на конвоен наряд и допълнително предаване 
на лица за конвоиране се извършват до 16 ч. 
на предния ден освен в случаите, които не 
търпят отлагане. Заявките се вписват в „Книга 
за заявки за конвоиране на лица и оказване 
на съдействие на конвоен наряд“ (приложе-
ние № 1).
Чл. 4. (1) При конвоиране разчетът на сили-
те и средствата, както и мерките за изолация 
и охрана се определят от степента на общест-
вената опасност на деянието и личността на 
конвоирания за всеки конкретен случай.
(2) При конвоиране на лице, за което има 
данни, че е извършило умишлено престъпление 
от общ характер, поставянето на белезници 
е задължително.
(3) При конвоиране на лице, за което има 
данни, че е извършило умишлено престъпле-
ние от общ характер, представляващо особено 
тежък случай, както и в случаите, когато са 
налице достатъчно данни, че конвоирането 
може да бъде осуетено, на конвоирания се 
поставят белезници и на краката.
(4) Поставяне и сваляне на белезници на 
конвоирано лице се извършва след изрично 
разпореждане на старшия на конвойния наряд.
Чл. 5. (1) Конвоирането се извършва:
1. пеш;
2. със специализирани конвойни или други 
служебни автомобили;
3. с автобуси, обслужващи междуселищни 
маршрути;
4. с железопътен транспорт;
5. с въздушен транспорт;
6. с воден транспорт.
(2) Изборът на превозно средство се из-
вършва за всеки конкретен случай в зависи-
мост от информацията за конвоираното лице, 
оперативната и метеорологичната обстановка 
по маршрута за конвоиране и наличните сили 
и средства.
Чл. 6. Забранява се назначаването в кон-
воен наряд на служители:
1. които не са полицейски органи;
2. които имат роднински връзки или други 
близки отношения с конвоираните лица;
3. които поради други обстоятелства може да 
се считат за предубедени или заинтересовани 
пряко или косвено от изхода на наказателното 
производство.
Чл. 7. Забранява се конвоирането:
1. с обществен транспорт в градските зони;
2. на групи над 20 души освен в изклю-
чителни случаи, в които е издадена писмена 
заповед от директорите на Главна дирекция 
„Национална полиция“ (ГДНП), Главна ди-
рекция „Гранична полиция“ (ГДГП), Главна 
дирекция „Борба с организираната прес-
тъпност“ (ГДБОП), дирекция „Миграция“ 
(ДМ), дирекция „Жандармерия“ – ГДНП 
(ДЖ – ГДНП), областните дирекции на МВР 
(ОДМВР), регионални дирекции „Гранична 
полиция“ (РДГП) – ГДГП, или от оправомо-
щени от тях ръководни служители по чл. 142, 
ал. 1, т. 1 ЗМВР;